Albert II av Belgia

Albert II (Albert Félix Humbert Théodore Christian Eugène Marie; født 1934) var belgiernes konge fra 9. april 1993 til 21. juli 2013.

 Liv og virke 
 Bakgrunn 
Albert II er den yngre sønn av kong Leopold III (1901–1983) og hans første kone, prinsesse Astrid av Sverige (1905–1935). Han tilhører det tyske fyrstehuset Sachsen-Coburg-Gotha. Albert II er fetteren til kong Harald. Deres mødre var søstre.

I ung alder mistet Albert sin mor i en bilulykke. Faren ga i 1938 barna en guvernante, Lilian Baels, og giftet seg med henne i 1941.

Under andre verdenskrig kom han og hans familie i tysk fangenskap og var deretter i eksil i Sveits til faren Leopold III kunne gjenoppta sin kongegjerning i Belgia i 1950.

Han var kjent som prins av Liège. Han studerte i Sveits, tjenestegjorde mellom 1953 og 1958 i marinen og var fra 1951 tronfølger til sin bror, Baudouin I.

Han giftet seg 2. juli 1959 med Paola Margherita Maria Antonia Consiglia dei Principi Ruffo di Calabria.

 Konge 
Albert etterfulgte sin eldre bror Baudouin som belgisk konge. Kongen hadde en konstitusjonell rolle som ble aktivert i 2010–2011 da Belgias parlament var ute av stand til å enes om noen regjeringsdannelse. Da krisen ble overvunnet, tok kong Albert den nye regjeringen i ed.

Albert utløste kontrovers ved sitt julebudskap i desember 2012 der han sammenligne moderne «populistiske bevegelser» med de som man kjente fra 1930-årene. Dette ble tolket av en rekke politiske kommentatorer, og av mange flamske politikere, som implisitt rettet mot det flamske nasjonalistpartiet, N-VA. Partiets leder, Bart De Wever, gikk inn for at kongens rolle i dannelsen av de belgiske regjeringer måtte endres i kjølvannet av denne kommentaren.

Den 3. juli 2013 ble det meldt at kong Albert ville abdisere til fordel for sin sønn Philippe.«Belgias kong Albert går av», Aftenposten, 3. juli 2013. Abdikasjonen fant sted den 21. juli 2013.

 Barn 
Han og dronningen har tre barn:
 Philippe Leopold Louis Marie hertug av Brabant (født 15. april 1960). Han giftet seg med jonkvrouwe Mathilde d'Udekem d'Acoz. De har fire barn, prinsesse Elisabeth (født 2001) (som takket være endringen av tronfølgeloven arver tronen etter ham), prins Gabriel (født 2003), prins Emmanuel (født 2005) og prinsesse Eléonore (født 2008)
 Astrid Josephine Charlotte Fabrizia Elisabeth Paola Marie (født 5. juni 1962). Hun er konen til erkehertug Lorenz av Østerrike-Este.
 Laurent Benoît Baudouin Marie (født 19. oktober 1963). Han er gift med Claire Coombs, en britisk-belgisk eiendomsmegler.

Albert har en utenom-ekteskapelig datter ved navn Delphine Boël (født 1968), som er et resultat av et forhold med baronesse Sybille de Sélys Longchamps. I 1999 nevnte han i sitt årlige julebudskap at hans ekteskap hadde vært gjennom en krise på 1960-tallet. I 2013 bad Boël om rettslig avklaring om det påståtte farskapet.Delphine Boël will endlich eine Königstochter sein. I: Die Welt. 18. juni 2013. I november 2018 ble det rettslig bestemt at Albert innen tre måneder måtte underkaste seg en farskapstest.König Albert II. wird zu Vaterschaftstest gezwungen: Hat er eine uneheliche Tochter? , haz.de 5. november 2018. Kong Albert motsatte seg først dette kravetJugement avant dire droit, jugement qui ordonne uniquement une mesure d'instruction ou une mesure provisoire au cours de l'instance, sans trancher le litige en droit. © Larousse den 1. februar 2019. En DNA-test fastslo senere at kong Albert er far til Böel og i januar 2020 erkjente han det. I 2020 forsøkte hun å få rettslig medhold for å bruke tittelen prinsesse av Belgia.

 Ordener 
Blant hans ordener er storkorset med kjede av St. Olavs Orden. Albert mottok i 1999 Den hvite ørns orden fra Polens president.Lista osób odznaczonych w latach 1992-2005 , oversikt over ordensutnevnelser til Den hvite ørns orden fra Polens president.

 Galleri 
Albert II av Belgia

 Referanser 

Kategori:Belgiske monarker
Kategori:Huset Sachsen-Coburg-Gotha
Kategori:Personer fra Brussel
Kategori:St. Olavs Orden
Kategori:Mottakere av Dannebrogordenen‎
Kategori:Riddere av Elefantordenen
Kategori:Den hvite ørns orden
Kategori:IOK-medlemmer